**Poziv za nastavnike za sudjelovanju u programu Erasmus+**

**UMJETNICI ZA UMJETNIČKO OBRAZOVANJE 10**

*Škola primijenjene umjetnosti i dizajna Zadar*

* ***Opis projekta i ciljevi:***

Hrvatsko društvo likovnih umjetnika (HDLU) je najveća nacionalna strukovna udruga za likovne i multimedijalne umjetnike osnovana 1868. godine i okuplja preko 1.800 članova iz cijele Hrvatske. HDLU već desetu godinu zaredom provodi projekt **UMJETNICI ZA UMJETNIČKO OBRAZOVANJE** koji se u **cijelosti financira u okviru EU projekta Erasmus+.**

U projektu, HDLU surađuje sa 6 škola iz Hrvatske:

* Škola primijenjene umjetnosti i dizajna Zagreb
* Škola primijenjene umjetnosti i dizajna Osijek
* Škola primijenjene umjetnosti i dizajna Pula
* Škola likovnih umjetnosti Split
* Škola za primijenjenu umjetnost u Rijeci
* Škola primijenjene umjetnosti i dizajna Zadar

Projekt će također omogućiti usavršavanje **16 nastavnika (po 2/3 iz svake škole)** iz područja **slikarskih, kiparskih ili grafičkih** tehnika kroz **četverodnevno stručno usavršavanje** na *Srednjoj šoli za oblikovanje in fotografijo* u **Ljubljani** - <https://oblikovna.si/>

Pored povećanja kompetencija u tehnikama i stilovima, nastavnici će dobiti dragocjeno iskustvo kroz promatranje rada profesora.

Mobilnost se planira održati **između ožujka i travnja 2025.**

* ***Koji se troškovi pokrivaju?***

HDLU će **osigurati pokrivanje sljedećih troškova\***:

* trošak **puta** javnim prijevozom, povratno putovanje
* trošak **smještaja** (6 noćenja)
* trošak **hrane** (plaćeni obroci i/ili džeparac za 3 obroka dnevno)
* **mentora** i **materijal** za rad tijekom usavršavanja
* **kulturološki** program
* **putno** osiguranje

\*u okviru maksimalnih iznosa odobrenih u okviru EU projekta.

* ***Od čega se sastoji mobilnost?***

**Mobilnost se sastoji od:**

- **4 dana stručnog usavršavanja** u obliku *job shadowinga* i rada na nastavi s profesorima na *Srednjoj šoli za oblikovanje in fotografijo* u Ljubljani.

- **2 dana za putovanje** u oba smjera

**SADRŽAJ STRUČNOG USAVRŠAVANJA NASTAVNIKA**: 4 dana, svaki dan po 8h nastavnici promatraju nastavu na odjelima za medijsko oblikovanje i grafičko oblikovanje.

Tijekom usavršavanja nastavnici provode s profesorima vrijeme na nastavi i promatraju njihov način rada i predavanja stručnih predmeta. Dio vremena izdvojen je za razgovor s profesorima u okviru kojeg prolaze metodologiju rada, kurikulum, specifičnosti u radu sa studentima, specifičnosti tehnika te način pripreme učenika za prijemne ispite u ovom području. Nastavnici razgledavaju i radove studenata te se upućuju u primjenu aktualnih trendova u umjetničkim izričajima.

U popodnevnim terminima organizirane su kulturološke aktivnosti u obliku posjeta muzejima i galerijama.

* ***Tko se sve može prijaviti?***

Na natječaj za mobilnost mogu se prijaviti nastavnici **strukovnih predmeta** povezanih sa **grafikom** i **slikarstvom** (uključujući i nastavnike crtanja i slikanja te modeliranja u 1. razredu).

* ***Kako se možete prijaviti?***

Kako bi se prijavili zainteresirani nastavnici trebaju dostaviti ispunjenu **prijavnicu** najkasnije do **31. 10. 2024.** preko <https://docs.google.com/forms/d/e/1FAIpQLSeYO7SpaLYwMccizeLwtR74zx8HYo0URJBjVwhIY_TCkHaOSg/viewform>

* ***Kako će se odabirati nastavnici za sudjelovanje u projektu?***

Odabir nastavnika vršit će se prema sljedećoj proceduri:

1. Škola objavljuje *Poziv na iskaz interesa nastavnika* na web stranicama škole i u zbornici.
2. Zainteresirani nastavnici koji zadovoljavaju kriterije mogu se prijaviti za sudjelovanje.
3. Svaka škola uspostavlja Odbor za odabir osoblja za mobilnost koji se sastoji od ravnatelja, školskog pedagoga ili psihologa i nastavnika engleskog jezika.

**Marjana Bakmaz, prof. - ravnateljica**

**Zrinka Paladin, prof. – nastavnica engleskog jezika**

**Vedrana Perić, dipl. psih. – školska psihologinja**

1. Odbor rangira i odabire osoblje prema kriterijima:

(a) **kvaliteta dosadašnjeg stručnog rada** - prema rezultatima rada s učenicima

(b) **poznavanje engleskog jezika** - prema intervjuu na engleskom jeziku

(c) **uzorito ponašanje** - opći dojam Odbora temeljem dosadašnjeg vladanja

5. Odbor objavljuje listu odabranih nastavnika na web stranicama škole i u zbornici najkasnije do **15. 11. 2024.**

6.Odbor će odabrati najviše 3 nastavnika i najviše 1 za listu čekanja, u slučaju odustajanja.

* ***Koje su obaveze nastavnika?***

Svaki nastavnik dužan je:

* potpisati **policu osiguranja**
* potpisati **Ugovor o dodjeli financijske potpore**
* prije odlaska na mobilnost potpisati **Sporazum o učenju** u kojem je definiran plan stručne prakse i obaveze nastavnika
* redovito **sudjelovati u stručnom usavršavanju i na organiziranim kulturnim aktivnostima** u punom trajanju aktivnosti
* komunicirati s mentorima na usavršavanju
* nastavnici se potiču da **fotografije** sa boravka na mobilnosti stave na **Facebook stranicu** koja će pratiti provedbu projekta
* po završetku prakse podnijeti **Izvješće sudionika** kojim ocjenjuje projekt.
* održati **predavanje za ostale nastavnike u školi**, a HDLU-u **dostaviti prezentacijski materijal**
* ***Što će nastavnici dobiti nakon mobilnosti?***

Nastavnici će dobiti **Europass mobility certifikat** koji će imat vrijednost kod razmatranja za buduća napredovanja ili zaposlenja nastavnika.

* ***Pitanja:***

Vaša pitanja možete uputiti na kontakt osobu:

**PETRA ŠABIĆ**

**Koordinatorica projekta, HDLU**

**erasmus@hdlu.hr**